open-index/open-wikipedia-markdown huggingface dataset:
Ordzovany

**Ordzovany** sú obec na Slovensku v okrese Levoča v Prešovskom kraji. Nachádzajú sa asi 20 km od Levoče. Boli založené okolo r. 1260 (maďarský názov Ragyóc).

## Pamiatky
Rímskokatolícky kostol svätého Antona s opevnením z polovice 13. storočia, prestavaný v 17. storočí

Kaplnka svätej Juliany z 18. storočia.

Na hlavnej ceste sa nachádza viacero malých starých domov.

## Referencie

## Iné projekty

## Externé odkazy
* 


Kategória:Obce okresu Levoča
Dravce (okres Levoča)

**Dravce** sú obec na Slovensku v okrese Levoča.

Dôležitú úlohu pri rozvoji obce malo goralské obyvateľstvo, ktoré sa do obce dostalo začiatkom 20. storočia z obce Tatranská Bukovina. Vytvorili osadu Bukovinka, ktorá mala v roku 2021 142 obyvateľov. Práve v tejto oblasti sa goralská kultúra čiastočne udržiava, znalosť goralského nárečia v obci je však už len minimálna. 

Významným objektom v obci je najmä ranogotický kostol s pôvodnými freskami z 13. storočia.

## Erb obce
Na erbe obce je zobrazený baránok so siedmimi rohmi, ktorý sedí na veľkej knihe so siedmimi pečaťmi.

## Referencie

## Iné projekty

## Externé odkazy
* 


Kategória:Obce okresu Levoča
Pavľany

**Pavľany** sú obec nachádzajúca sa na východe Slovenska v Prešovskom kraji, v okrese Levoča. Ležia v južnej časti Levočských vrchov. V obci žije približne 42 obyvateľov a jej rozloha je 7,77 km². Obcou prechádza cyklotrasa  a turistické trasy vedúce do okolitých hôr a dolín. Medzi zaujímavosti v obci patrí kostol sv. Pavla zo 14. storočia a kaštieľ z 18. storočia, ktorý slúži ako kultúrny dom.

## Referencie

## Iné projekty


Kategória:Obce okresu Levoča
Torysky

**Torysky** sú obec na Slovensku v okrese Levoča.

## Polohopis
Obec leží v južnej časti Levočských vrchov v úzkej doline potoka Stará Hájnica. 
 
## Dejiny
Chotár obce sa po prvýkrát spomína v roku 1284 ako *Tarchafeu*. Samotnú obec však založilo až 3. mája 1537 mesto Levoča ako svoju poddanskú obec. Obyvateľstvo sa zaoberalo ovčiarstvom, dobytkárstvom a lesnými prácami. V 16. stor. tu bol mlyn a píla. V prvej polovici 20. stor. sa tu vyrábali šindle, spracúvala sa koža a rozšírené bolo i tkanie plátna, súkna a šitie súkenných odevov.

## Kultúra a zaujímavosti
### Pamiatky
V obci sa nachádza Gréckokatolícky chrám *[[Mária (matka Ježiša)|zasvätený Pokrova Presvätej Bohorodičky]] so zvonom*, postavený v roku 1861 a obnovený 1934. Stojí tu tiež prícestná kaplnka sv. Michala Archanjela, postavená na svahu v poli. Ide o ľudovú stavbu z 18. storočia podkovitého pôdorysu. Turistov tu upúta aj potočná radová zástavba domčekov zo začiatku 20. storočia, charakteristické sú zrubové trojpriestorové domy s komorou na čelnej strane, často podmurované alebo podpivničené, so sedlovou šindľovou strechou, štítom, podlomenicou a hálkou. Hospodárske stavby sú rozložené vo dvore.   
 
Torysky patria k rázovitým spišským obciam s bohatými tradíciami v ľudovej architektúre, odevoch, remeslách, tancoch i piesňach.

## Referencie

## Iné projekty

## Externé odkazy
* 


Kategória:Obce okresu Levoča
Kategória:Rusínske obce okresu Levoča
Vyšné Repaše

**Vyšné Repaše** () sú obec na Slovensku v okrese Levoča.

## Polohopis
Obec leží v južnej časti Levočských vrchov.
 
## Dejiny
Repaše sa po prvýkrát spomínajú v roku 1323. Vznikli ako dve obce v lese *Repasch*, ktorý bol od roku 1278 majetkom rodiny Gőrgeyovcov. V chotári obce na *Krúžku* bol kedysi kameňolom.

## Kultúra a zaujímavosti
### Pamiatky
V obci sa nachádza Rímskokatolícky kostol sv. Kataríny Alexandrijskej. Ide tu o pôvodne gotický kostol zo 14. stor., ktorý bol v roku 1730 zbarokizovaný a obohnaný múrom. V interiéri kostola sa čiastočne odkryli nástenné maľby pochádzajúce z konca 15. stor. V interiéri kostola je vysoko cenený i neogotický oltár sv. Mikuláša s pôvodnými gotickými sochami, bočný oltár sv. Štefana, kazateľnica, krsteteľnica či monštrancia od levočského zlatníka Jána Szilassyho. Turistov v obci upúta aj potočná radová zástavba so znakmi reťazovej zástavby zrubových domčekov zo začiatku 20. storočia, ktoré sú najmä trojpriestorové, podmurované alebo podpivničené domy so sedlovou šindľovou strechou, štítom, podlomenicou a hálkou. Hospodárske zrubové stavby so šidľovou strechou sú rozložené za obytnou časťou vo dvore.

Cez chotár obce je vyznačená cyklistická trasa, turistický i lyžiarsky chodník.


CulHer14Slovakia96.JPG|Rímskokatolícky kostol sv. Kataríny Alexandrijskej
CulHer14Slovakia95.JPG|Múr pri kostole
CulHer14Slovakia102.JPG|Zrubové domy

 
## Referencie

## Iné projekty

## Externé odkazy
* 


Kategória:Obce okresu Levoča
Oľšavica

**Oľšavica** je obec na Slovensku v okrese Levoča.

## Dejiny
V Oľšavici vďaka miestnemu gréckokatolíckemu farárovi Michalovi Mašlejovi v období nemeckej okupácie Slovenska v rokoch 19441945 ukrývali úspešne až 100 Židov a rasovo prenasledovaných občanov Slovenska. Michalovi Mašlejovi bol in memoriam za tieto činy udelený v roku 1997 titul Spravodlivý medzi národmi.

## Rodáci
* Simeon Štefan Olšavský (* 1695 – † 24. december 1737), biskup
* Michal Manuel Olšavský (* 1697 – † 5. november 1767), biskup
* Michal Grajcar (* 1930 – † 1995), matematik
* Jonáš Maxim (* 1974), arcibiskup metropolita

## Referencie

## Iné projekty

## Externé odkazy
* 


Kategória:Obce okresu Levoča
Studenec (okres Levoča)

**Studenec** je obec na Slovensku v okrese Levoča.

Nachádza sa v údolí, ktoré obklopujú Levočské vrchy, Branisko a Slovenské rudohorie. V minulosti to bola roľnícka obec.

## Dejiny
Názov obce sa menilo trikrát - najprv nemecky *Kallbach*, neskôr maďarsky *Kolbachy*, resp. Hydekpatak, a nakoniec dostala meno Studenec. Pomenovanie obce sa vzťahuje na „studený“ potok, ktorý cez Studenec preteká. 

Prvá písomná zmienka o tejto obci sa datuje k roku 1264. Traduje sa, že obec bola založená rehoľou, ktorá sídlila na neďalekej Spišskej Kapitule. Táto rehoľa sa aktívne podieľala na rozvoji obce a starala sa o pôdu patriacu obci a Cirkvi.

Studenec od svojho vzniku dvakrát vyhorel.

## Rodáci
* Karol Antolík (* 1843 – † 1905), lekár a fyzik

## Referencie

## Iné projekty

## Externé odkazy
* 


Kategória:Obce okresu Levoča
Vyšný Slavkov

**Vyšný Slavkov** () je obec na Slovensku v okrese Levoča.

## Vodstvo
Na území katastra a cez obec preteká Antalov potok, ktorý sa pri Veľčej vlieva do Slavkovského potoku.

## Dejiny
V r. 1322 bol šoltýs Konrád z Nižného Slavkova poverený založením Vyšného Slavkova. V roku 1323 sa spomína Vyšný Slavkov ako Zalouk. V roku 1347 Vyšný Slavkov sa volá Starý Slavkov. Zo začiatku 14. storočia sú doklady o obci, pri popisovaní hraníc honov na povodí Torysy, ktoré sa nachádzajú oblastnom archíve v Levoči.

## Cirkev
Obec v stredoveku patrila medzi obce s výsadami: mohli stavať kostol, zvoliť si farára a tomu platiť dežmu. V roku 1397 stál katolícky kostol pri Slavkovskom žriedle (uprostred dediny), bol však neskôr zničený povodňou. Na mieste niekdajšieho kostola stojí kaplnka s Lurdskou Pannou Máriou z konca 19. storočia. Niektoré časti z tohto kostola boli použité na stavbu nového kostola, ktorého patrón je sv. Michal archanjel.

V r. 1934 bolo založené miestne združenie *Združenie mužov Božského Srdca*.
K 30. júnu 1937 bolo 160 členov *[[Dielo šírenia viery|Diela šírenia viery]]*. V r. 1945 existovala skupina *Združenia katolíckej mládeže*.

V obci je rímskokatolícka farnosť. Obec patrí v gréckokatolíckej cirky pod *Farnosť [[Oľšavica]]*.

Odpust je ku sviatku:
* Panny Márie Karmelskej (16. júl),
* Sviatok sv. Michala (29. september).

Ľudové misie sa konali v čase:
* 1929,
* október 2006 (vincentíni),
* 19. – 26. mája 2024 (palotíni).

## Priemysel a služby
Obec jeelektrifikovaná, s verejným vodovodom a kanalizáciou. Nie je plynofikovaná.

Subjekty:
* kameňolom – prevádzka *VS Stones, s.r.o.*,
* *Roľnícke družstvo Vyšný Slavkov*,
* Predajňa potravín COOP Jednota Liptovský Mikuláš – V r. 2025 bol obrat 211 390 €.

## Príroda
Prírodná rezervácie:
* Na bani

Výskyt zvierat (zdokumentovaný):
* syseľ pasienkový (chránený),
* plch lesný (chránený),
* ryšavka krovinná,
* pĺšik lieskový.

## Turistika
* Vyšnoslavkovské vodopády
* Smrekovica (najvyšší vrch Braniska)
* „múzeum“

## Literatúra
* 
*

## Referencie

## Iné projekty

## Externé odkazy
* 
* Objavte skryté Vyšnoslavkovské vodopády

## Zdroj
* Webová stránka obce


Kategória:Obce okresu Levoča
Spišský Hrhov

**Spišský Hrhov** (,  ) je obec na Slovensku v okrese Levoča, na ceste medzi samotným mestom Levoča a Spišským Podhradím. 
Jedinečná geografická poloha obce umožňuje nádherný výhľad na Spišský hrad, Dreveník a majestátne Vysoké Tatry. V blízkosti sa nachádza niekoľko kultúrnych a historických pamiatok zapísaných do zoznamu UNESCO.

## Základná škola s materskou školou
Základná škola s materskou školou v Spišskom Hrhove je štátna vidiecka plnoorganizovaná škola s právnou subjektivitou a vyučovacím jazykom slovenským. Škola má 9 ročníkov a v súlade s medzinárodnou normou pre klasifikáciu vzdelávania ISCED poskytuje základné vzdelávanie (ISCED 1-2) pre 258 žiakov a predprimárne vzdelávanie (ISCED 0) pre 47 žiakov v materskej škole. Výchovno - vzdelávací proces zabezpečuje 19 pedagogických zamestnancov.

### Dejiny školy
Prvá škola vznikla na území dnešnej obce v roku 1580 pre deti zemepánov a šľachticov. Po 1. svetovej vojne bola štátom postavená ľudová škola s dvomi triedami (budova dnešnej jedálne). V rokoch 19351937 bola postavená budova dnešného I. stupňa z dôvodu nárastu detí nielen v Spišskom Hrhove, ale aj okolitých obciach ako sú Klčov, Nemešany a Domaňovce. V rokoch 19601961 pribudla budova dnešného II. stupňa, neskôr aj telocvičňa a viacúčelové ihrisko.

Mimo iných je škola aktívna aj v podávaní projektov širokej škály, bola úspešná pri získaní prostriedkov Európskej únie v rámci slovensko-poľskej cezhraničnej spolupráce, kde spolu s partnerom – základnou školou z Poronina získala prostriedky na realizáciu projektu s názvom „Spoznávajme slovensko-poľské pohraničie“. Škola je zapojená do projektu Infovek, Škola dokorán, Zelená škola.

Angažuje sa aj na zveľaďovaní kultúrneho života obce organizovaním kultúrnych večerov s názvom *Hrhovské stretnutia*. Hostia týchto podujatí sú pozývaní aj na besedy do školy, kde žiaci majú možnosť s nimi diskutovať na spoločenské, kultúrne a odborné témy.

### Úspešný príbeh miestnych Rómov

Podľa informácii New York Times, obec je príkladom prosperity vďaka Rómom. Americké noviny vyzdvihli najmä dostupnosť tečúcej vody a elektrickej energie, na rozdiel od iných východoslovenských obcií.  Úspešný príbeh rómov zo Spišského Hrhova bol aj jedinou témou rozhovoru Georga Sorosa s Andrejom Kiskom. 

## Galéria národných kultúrnych pamiatok

Kpstol Spišský Hrhov 17 Slovakia.jpg  |  Kostol sv. Šimona a sv. Júdu 
Slovakia15Spis6.JPG | Kamenný most
Kaštieľ Spišský Hrhov 17 Slovakia10.jpg|  Csákyovský kaštieľ
Kaštieľ Spišský Hrhov 17 Slovakia.jpg  |  Vchodová brána
Kaštieľ Spišský Hrhov 17 Slovakia15.jpg  |  Brána medzi hospodárskymi budovami
Kaštieľ Spišský Hrhov 17 Slovakia5.jpg  |  Brána pri kaplnke
Kaštieľ Spišský Hrhov 17 Slovakia2.jpg | Kaštieľna kaplnka 
Neobarokové schodisko.jpg|Schodisko kaštieľa
Kaštieľ Spišský Hrhov 17 Slovakia48.jpg |  Horná fontána
Kaštieľ Spišský Hrhov 17 Slovakia54.jpg  |  Kaštieľny park


## Referencie

## Iné projekty

## Externé odkazy
* 
* Oficiálna webová stránka školy
* Stránka školy


Kategória:Obce okresu Levoča
Uloža

**Uloža** je obec na Slovensku v okrese Levoča. Nadmorská výška obce je .

## Polohopis
Obec leží v strednej časti južných svahov Levočských vrchov.
 
## Dejiny
Pôvodne staroslovenská obec sa rozprestiera 7 km od Levoče, v nadmorskej výške takmer  Najstaršia písomná zmienka o obci pochádza z roku 1280. Vtedy sa uvádzala pod menom Olusa. Stredoveký kostol bol v roku 1754 zbúraný a na jeho základoch bol postavený dnešný kostol.

## Kultúra a zaujímavosti
### Pamiatky
V obci sa nachádza Rímskokatolícky kostol sv. Jána Krstiteľa pochádzajúci z 1. polovice 18. storočia. Ide tu o kostol postavený na starších základoch pôvodného stredovekého kostola. Zo starších pamiatok kostola sa zachovala gotická socha Madony z polovice 14. storočia, gotická krstiteľnica a kazateľnica. Typické pre obec sú zrubové trojpriestorové domy a zrubové hospodárske stavby so šindľovou strechou pochádzajúce z 19. storočia.

V chotári obce sa rozmáha turistika, obcou prechádza lyžiarska turistická trasa aj peší turistický chodník.

## Referencie

## Iné projekty

## Externé odkazy
* 


Kategória:Obce okresu Levoča
Korytné

**Korytné** je obec na Slovensku v okrese Levoča. Vznikla v roku 1996 odčlenením sa od obce Poľanovce.

## Referencie

## Iné projekty


Kategória:Obce okresu Levoča
Lúčka (okres Levoča)

**Lúčka** je obec na Slovensku v okrese Levoča. Je to pomerne malá obec, ale je viac než 730 rokov stará. 

Obec Lúčka sa rozprestiera na južných svahoch Levočských vrchov v doline Lúčanského potoka. Prvýkrát sa spomína v testamente spišského prepošta Mitimíra (Mothmerius) vydaného roku 1273. Prepošt v ňom odkázal zvonárovi na Spišskej Kapitule polovicu svojich úľov, ktoré mal v Lúčke a druhú polovicu odkázal kaplánovi z kaplnky Panny Márie. Listina naznačuje, že územie Lúčky bolo majetkom spišského prepošta a bolo obývané slovanským obyvateľstvom. Obyvatelia Lúčky boli prevažne roľníkmi, živili sa aj drevorubačstvom a tkáčstvom.

Najvýznamnejšou kultúrnou pamiatkou je klasicistický rímskokatolícky kostol zasvätený Panne Márie Ružencovej z r. 1837. Architektúra obce si vo veľkej miere zachovala pôvodné kvality s množstvom objektov ľudovej architektúry. Od roku 1821 obec používala vlastné pečatidlo o priemere 27 mm, ktoré vo svojom poli malo voľne sa vznášajúceho anjela s palmovou ratolesťou v pravej ruke.

## Referencie

## Iné projekty

## Externé odkazy
* 


Kategória:Obce okresu Levoča
Dubák

**Dubák** môže byť:
*iný názov druhu hríb dubový (=hríb obyčajný - dubák; lat. *Boletus reticulatus*, = *Boletus edulis* subsp. *reticulatus*)
*staršie alebo ľudovo: hríb obyčajný (lat. *Boletus edulis* v širšom zmysle)
*ľudovo: hríb (lat. *Boletus*)
*hovorovo: hlúpy, nešikovný alebo naivný človek, pozri hlupák, nešikovnosť, naivita
*zastarano: štvorgrajciarnik

## Referencie
Valaškovce (vojenský obvod)

**Valaškovce** sú vojenský obvod na Slovensku v okrese Humenné. Vojenský obvod Valaškovce je územne totožný s vojenským výcvikovým priestorom Kamenica nad Cirochou.

Valaškovce boli pôvodne obec. Ľudia boli z obce vysťahovaní v roku 1937, v tom čase tam bolo 49 domov. Časť obyvateľov bola presídlená do Humenného, do časti Za vodou, ktorú dodnes domáci nazývajú Valaškovce. Z obce vo vojenskom obvode zostala iba cerkev, cintorín, schody fary, aleja za kostolom a niekde je ešte možné pozorovať časti záhrad.

## Referencie


Kategória:Obce okresu Humenné
Kategória:Slovenské obce zaniknuté vysídlením
Kategória:Vojenské obvody na Slovensku
Abovce

**Abovce** () je obec na Slovensku v okrese Rimavská Sobota a Banskobystrickom kraji.

## Polohopis
Obec Abovce leží južnej časti Rimavskej kotliny v údolí rieky Slaná, v tesnej blízkosti hraníc s Maďarskom. Abovcami prechádza cesta 2. triedy II/571, začínajúca vo Fiľakove a končiaca pri Králi na križovatke s cestou I/67.
Obcou prechádza železničná trať č.160 (Zvolen-Košice), na ktorej je vybudovaná zastávka Abovce.

## Obyvateľstvo

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

údaj z Atlasu rómskych komunít z roku 2013

## Dejiny
Prvýkrát sa Abovce spomínajú v listine z roku 1339, pod názvom Abafalva. V roku 1379 Abovce patrili do Boršodskej župy ako vlastníctvo rodiny Abafiovcov, avšak už v roku 1465 sa obec spomína ako súčasť Gemera. V rokoch 1938-1945 bola pripojená k Maďarsku.

## Kultúra a zaujímavosti
### Pamiatky
* Kaštieľ Abafiovcov, jednopodlažná trojtraktová klasicistická stavba s barokovými prvkami na pôdoryse obdĺžnika z rokov 1800-1810. Miestnosti kaštieľa sú zaklenuté valenými, korýtkovými a kláštornými klenbami. Fasáde členenej pilastrami dominuje trojosový rizalit ukončený atikou. Nad oknami so šambránami sa nachádzajú dekoratívne kazety.

* Kúria Fodorovcov, jednopodlažná stavba na pôdoryse obdĺžnika. Fasády kúrie sú členené pilastrami. V nedávnej dobe prešla necitlivou úpravou fasády, ktorou stratila pamiatkové hodnoty. V súčasnosti tu sídli obecný úrad.

* Rímskokatolícky kostol Nanebovzatia Panny Márie, jednoloďová neogotická stavba s polygonálnym ukončením presbytéria a predstavanou vežou z roku 1907. Pôvodný kostol sa spomína v roku 1745, postavený však bol v neskorom stredoveku. Fasády sú členené opornými piliermi a oknami s lomeným oblúkom. Veža má v hornej časti nárožné skosenia, ukončená je trojuholníkovými štítmi a ihlancovou helmicou.  

Súbor:Római katolikus templom Abafalva.JPG
Súbor:Abafalva03.JPG
Súbor:Abafalva07.JPG


## Občianska vybavenosť
V obci Abovce je kultúrny dom, dom smútku, základná a materská škola a čerpacia stanica. V blízkosti Aboviec sa nachádza hraničný prechod do Maďarska.

## Referencie

## Iné projekty

## Externé odkazy
* 
* Krátke video o obci


Kategória:Obce okresu Rimavská Sobota
Zacharovce

**Zacharovce** sú obec na Slovensku v okrese Rimavská Sobota. 

## Kultúra a zaujímavosti
### Pamiatky
* Reformovaný kostol, jednoloďová gotická stavba s polygonálnym záverom, bez veže, z prvej tretiny 14. storočia. Nachádza sa na dominantnej vyvýšenine uprostred dediny. Stojí na mieste staršej stavby asi z 13. storočia. Donedávna bol považovaný za neskorogotický, z 15. storočia. V druhej polovici 14. storočia alebo začiatkom 15. storočia bol upravovaný, vznikli neskorogotické kružby okien. Podľa miestej tradície sa v kostole usídlil Ján Jiskra z Brandýsa so svojou družinou. Areál kostola bol poškodený v rokoch 1555-1556 pri útoku Turkov keď bola zbúraná severne umiestnená sakristia. Tým utrpela aj stavba kostola, keď došlo k narušeniu jej statiky. Z 19. storočia pochádzala klasicistická veža, ktorá sa však zrútila v roku 2002. V súčasnosti kostol nie je využívaný a je v zlom technickom stave. Z pôvodnej stredovekej stavby sa okrem hmoty kostola dochovali gotické ostenia okien a zamurovaný gotický západný portál vysokej kvality. Fasády kostola sú členené opornými piliermi a oknami s lomeným oblúkom. Do kostola sa vstupuje južnou murovanou predsieňou.

Súbor:ZacharovceKostol1.jpg|Gotický reformovaný kostol
Súbor:ZacharovceKostol3.jpg|Vstup do kostola
Súbor:ZacharovceKostol2.jpg|Detail presbytéria
Súbor:Zacharovce - Kalvínsky kostol (interiér 2).jpg|Interiér kostola
Súbor:Zacharovce - Kalvínsky kostol (interiér 1).jpg|Empora s organom


## Galéria

Súbor:Zacharovce - pohľad na obec (1).jpg|Celkový pohľad na obec
Súbor:Zacharovce - námestie (1).jpg|Pohľad na obec smerom od kostola
Súbor:Zacharovce - pamätník.jpg|Pamätník príchodu Slovákov z Matry
Súbor:Zacharovce - fara.jpg|Objekt bývalej fary
Súbor:Zacharovce - Obecný úrad.jpg|Obecný úrad


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Ohrozenekostoly.sk - profil kostola
* Apsida.sk- profil gotického kostola


Kategória:Obce okresu Rimavská Sobota
Vyšné Valice

**Vyšné Valice** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová pôvodne gotická stavba s pravouhlým záverom, bez veže, z 15. storočia. Kostol vyhorel v roku 1620, následne bol renesančne upravovaný. Ďalšia prestavba sa uskutočnila v roku 1777. Okolo kostola sa nachádza obranný múr zo 17. storočia, ktorý tvorí areál s drevenou renesančnou zvonicou a poschodovou vstupnou bránou. V interiéri kostola sa nachádza drevený kazetový strop a maľované protestantské empory. Drevená kazateľnica pochádza z obdobia poslednej prestavby kostola v roku 1777. Kostol má hladké bielené fasády s oknami s polkruhovým záklenkom a valbovú strechu. 

Súbor:Vyšné Valice6.jpg|Reformovaný kostol
Súbor:Vyšné Valice4.jpg
Súbor:Vyšné Valice1.jpg|Drevená zvonica
Súbor:Vyšné Valice3.jpg|Vstupná brána
Súbor:Felsővály15.JPG|Interiér kostola
Súbor:Felsővály09.JPG|Empora
Súbor:Felsővály12.JPG|Kazateľnica


## Osobnosti obce
### Rodáci
* Ferenc Vályi Nagy (* 1765 – † 1820), maďarský spisovateľ, prekladateľ, básnik a reformovaný farár

## Referencie

## Iné projekty

## Externé odkazy
* 


Kategória:Obce okresu Rimavská Sobota
Veľké Teriakovce

**Veľké Teriakovce** je obec na Slovensku v okrese Rimavská Sobota.

## Časti obce
* Krásna
* Malé Teriakovce
* Veľké Teriakovce
* Vrbovce nad Rimavou

## Kultúra a zaujímavosti
### Pamiatky
* Evanjelický kostol v časti Malé Teriakovce, jednoloďová pôvodne gotická stavba s pravouhlým ukončením presbytéria a predstavanou vežou, z prvej polovice 15. storočia. Na začiatku 17. storočia bola pristavaná nová renesančná loď, v tomto období došlo k zmene orientácie, keď sa oltár presunul na západnú stranu kostola. Úpravami prešiel v rokoch 1774–1795. Obnovený bol v roku 1924, zatiaľ poslednou obnovou spojenou s archeologickým výskumom prešiel v rokoch 2006-2008. Nachádza sa tu hodnotný maľovaný interiér. Kazetový strop je zložený z troch častí, najstršej renesančnej zloženej zo šesťuholníkových kaziet z prvej polovice 16. storočia, mladšej zo 17. storočia a najmladšej z konca 18. storočia. Empora pochádza z roku 1795. Oltár je renesančný z obdobia okolo roku 1620, kazateľnica je baroková z roku 1790. Kostol má hladké fasády s nárožným zaoblením a polkruhovo ukončenými oknami. Veža má plnú drevenú ochodzu a ihlancovú helmicu pokrytú šindľom. 

Súbor:Malé Teriakovce - Evanjelický kostol.jpg|Evanjelický kostol v Malých Teriakovciach
Súbor:Malé Teriakovce - Evanjelický kostol (3).jpg
Súbor:MaléTeriakovce1.jpg|Interiér kostola
Súbor:MaléTeriakovce5.jpg
Súbor:MaléTeriakovce4.jpg|Kazetový strop


* Evanjelický kostol vo Veľkých Teriakovciach, jednoloďová tolerančná barokovo-klasicistická stavba so segmentovo ukončeným presbytériom a predstavanou vežou, z roku 1790. Úpravami prešiel v polovici 19. storočia. Obnovený bol v roku 1925. Presbytérium je zaklenuté valenou klenbou, loď je plochostropá s fabiónom. Nachádza sa tu dvojramenná empora na pôdoryse písmena L a neskorobarokový oltár z roku 1786, obnovený v roku 1923. Na oltári je obraz Zmŕtvychvstanie a v nadstavci obraz archanjela Michala. Ostatné zariadenie pochádza z obdobia okolo roku 1900. Fasády kostola sú hladké so segmentovo ukončenými oknami, veža je členená kordónovou rímsou, v hornej časti s pilastrami a ukončená barokovou helmicou s laternou.

* Vodný mlyn, dvojpodlažná klasicistická stavba na pôdoryse obdĺžnika, z roku 1800. Fasády mlyna sú členené kordónovou rímsou, pilastrami a lizénovými rámami, strecha je polovalbová.

Súbor:Veľké Teriakovce - Evanjelický kostol (2).jpg|Evanjelický kostol vo Veľkých Teriakovciach
Súbor:Veľké Teriakovce - Evanjelický kostol (1).jpg|Veža kostola
Súbor:Veľké Teriakovce - klasicistická budova mlyna (1).jpg|Vodný mlyn
Súbor:Veľké Teriakovce - klasicistická budova mlyna (2).jpg
Súbor:Veľké Teriakovce - klasicistická budova mlyna.jpg


## Referencie

## Iné projekty

## Externé odkazy
* 
* Apsida.sk– profil gotického kostola


Kategória:Obce okresu Rimavská Sobota
Valice

**Valice** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Valický kaštieľ, bloková pôvodne baroková dvojpodlažná dvojtraktová stavba z druhej polovice 18. storočia. Stojí uprostred anglického krajinárskeho parku. Pramene uvádzajú ako pôvodného majiteľa Andrása Beélika a staviteľa Františka Miksa. V roku 1843 prešiel empírovou úpravou, ktorá mu dala dnešnú podobu. V interiéri sa nachádzajú miestnosti s valenými a pruskými klenbami. Hlavnej fasáde dominuje stredný trojosový rizalit. Jednotlivé polia fasády sú členené pilastrami a polostĺpmi vertikálne a profilovanými rímsami horizontálne. Okná na prízemí sú ukončené poloblúkom, na poschodí nadokennými rímsami a trojuholníkovými štítmi. Na oknách sú dochované pôvodné okenice. Rizalit je ukončený trojuholníkovým štítom s tympanónom, v ktorom sa nachádza reliéfny dekor a kartuša s erbom.

Súbor:Alsóvály03.JPG|Kaštieľ
Súbor:Alsóvály05.JPG
Súbor:Alsóvály07.JPG|Anglický park
Súbor:Alsóvály10.JPG


## Referencie

## Iné projekty

## Externé odkazy
* 


Kategória:Obce okresu Rimavská Sobota
Tomášovce (okres Rimavská Sobota)

**Tomášovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou z roku 1820. Obnovou prešiel v rokoch 1922 a 1949. Interiér, zaklenutý valenou klenbou je zariadený inventárom z 20. storočia. Nachádzajú sa tu dve drevené protiľahlé empory. Organ s neorenesančnou organovou skriňou pochádza z roku 1911. Fasády kostola sú hladké, veža umiestnená na os dlhšej strany kostola je ukončená barokovou helmicou. 

Súbor:Balogtamási09.JPG|Reformovaný kostol
Súbor:Balogtamási10.JPG
Súbor:Balogtamási13.JPG|Interiér kostola
Súbor:Balogtamási18.JPG|Kazateľnica

* Súbor ľudových domov, jednopodlažné viacpriestorové murované domy s valbovými strechami z 19. storočia. Fasády majú štukové dekory s rustikálnymi motívmi. Pamiatkovo chránené sú domy číslo 4 a 12. 

Súbor:Balogtamási07.JPG|Ľudové domy v obci
Súbor:Balogtamási21.JPG
Súbor:House no 12, Tomášovce Rimavská Sobota District.jpg
Súbor:Balogtamási05.JPG


## Referencie

## Iné projekty

## Externé odkazy
* Oficiálna stránka obce 


Kategória:Obce okresu Rimavská Sobota
Granč-Petrovce

**Granč-Petrovce** je obec na Slovensku v okrese Levoča.

Dôležitú úlohu pri rozvoji obce malo goralské obyvateľstvo, ktoré sa do obce dostalo v roku 1904 zo Ždiaru. Hoci v súčasnosti ovláda goralské nárečie len minimum obyvateľstva, v obci sa zachovali ulice Ždiarska a Poľský dvor. Taktiež sa v obci dodržiavajú goralské tradície a každoročne sa organizujú Goralské dni.

## Referencie

## Iné projekty

## Externé odkazy
* 


Kategória:Obce okresu Levoča
Tachty

**Tachty** (maď. Tajti) sú obec na Slovensku v okrese Rimavská Sobota. 

## Dejiny
Obec vznikla po mongolskom vpáde okolo kostola sv. Mikuláša v Kostolnej Bašte v roku 1290. Počas tureckého plienenia bola zničená a vyľudnená. 

## Prírodné podmienky
Z geologického a turistického hľadiska významnou zaujímavosťou sú tzv. tachtianske pieskovce. Sú to rozpadavé pieskovce s pevnými lavicami a bochníkmi. Pevné lavice sú stmelené vápnitým tmelom. Pochádzajú z obdobia spodného miocénu a majú vek 22-20 miliónov rokov, patria do formácie budínskeho paleogénu, ktorý diskordantne nasadá na južné časti Západných Karpát. V kameňolome na okraji obce je možné pozorovať ostrý takmer zvislý styk okraja diatrémy finálnych neovulkanitov s výrazne zvetranými pieskovcami.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou. Nad vstupm do zvonice je nika so sochou Piety.

Súbor:Tachty - Zvonica -2.jpg|Zvonica 


### Zaujímavosti
Obec je členom združenia Mikroregión Medveš. 

## Občianska vybavenosť
V obci sa nachádza hraničný priechod do obce Cered v Maďarsku.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Širkovce

**Širkovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová baroková stavba s pravouhlým záverom a predstavanou vežou, z roku 1718. Kostol bol upravovaný v 20. storočí. V interiéri sa nachádza drevený kazetový strop a protestantské empory na protiľahlých stranách. Zariadenie kostola je novodobé, z roku 1933. Fasády sú členené opornými piliermi a polkruhovo ukončenými oknami. Do kostola sa vstupuje murovanou predsieňou so sedlovou strechou. Veža je členená kordónovou rímsou, v hornej časti priebežnou drevenou ochodzou nesenou krakorcami, ukončená je barokovou helmicou s laternou. Nachádzajú sa tu zvony z rokov 1779, 1853 a 1932.

* Silašiovský kaštieľ, jednopodlažná klasicistická stavba na pôdoryse písmena E, z prelomu 18. a 19. storočia. Okrem Silašiovcov patril aj rodine Gömöryovcov. Hosťom Gömöryovcov v kaštieli býval ich rodinný priateľ maliar Ladislav Medňanský. Stavba je čiastočne dvojtraktová a čiastočne jednotraktová. V súčasnosti je táto pamiatka v dezolátnom stave a chátra. Kaštieľu dominuje vyvýšený trojosový rizalit, pôvodne zastrešený atypickou strechou. Rizalit je v hornej časti dekorovaný slepými termálnymi oknami. V blízkosti kaštieľa sa nachádza historický prírodnokrajinársky park z 19. storočia.
* Cca 3 m juhozápadne od obce sú stopy po zaniknutom hrade, zvanom Kapla, alebo tiež Širkovský hrad.

Súbor:Širkovce - Kostol Reformovanej cirkvi.jpg|Reformovaný kostol 
Súbor:Širkovce - Kostol a park.jpg
Súbor:Širkovce - Park.jpg|Park kaštieľa
 

## Referencie

## Iné projekty

## Externé odkazy
* Oficiálna stránka obce
* Najkrajší kraj- turistické atrakcie v obci


Kategória:Obce okresu Rimavská Sobota
Klčov

**Klčov** je obec na Slovensku v okrese Levoča v Prešovskom kraji. Má 653 obyvateľov.

Má samostatnú farnosť a kostol ktorého patrónkou je Panna Mária. Nachádza sa tu škola do deviateho ročníka, a taktiež škôlka. Taktiež sa tu nachádza Herbaton, v ktorom sa pestujú okrasné a ovocné rastliny a stromy. V blízkosti obce sa nachádza aj malé poľnohospodárske letisko.

V minulosti tu bolo JRD a šľachtiteľský ústav Klčov.

Je tu multifunkčné ihrisko a aj centrum sociálnych služieb. Obec Klčov leží v nadmorskej výške 495 m.n.m. Cez obec preteká Klčovský potok. Prvá písomná zmienka o obci je z roku 1258. Obec vznikla vyklčovaním časti lesa (odtiaľ pochádza jej názov) a postavením malej dediny. V okolí sa nachádza obec Spišský Hrhov v ktorom je kašteľ a vyhliadková veža. Nad obcou je vodná nádrž ktorá v minulosti slúžila na zásobovanie vody JRD. Ešte vyššie nad priehradou je malá čistinka na ktorej je drevený altánok,v ktorom sa raz za rok koná bohoslužba. V strede obce sa aj nachádza socha Panny Márie. Dalšie dôkazy o vzniku obce sú aj z slova "Klčov" čiže Kelt a možno tu v minulosti žili Kelti.

## Referencie

## Iné projekty

## Externé odkazy
* 
* Neoficiálne stránky


Kategória:Obce okresu Levoča
Šimonovce

**Šimonovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová barokovo-klasicistická tolerančná stavba s pravouhlým záverom a predstavanou vežou, z roku 1790. Postavený je na staršom základe. Veža bola dodatočne pristavaná v roku 1858. Interiér je zaklenutý pruskými klenbami, severná predsieň je zaklenutá taktiež pruskou klenbou. V interiéri sa nachádzajú dve protiľahlé empory a rokoková kazateľnica z doby vzniku kostola. Fasády kostola sú členené segmentovo ukončenými oknami so šambránami. Veža má štvorcový pôdorys, v prízemnej časti je otvorená arkádami, nesená štyrmi stĺpmi, v hornej časti má osemuholníkový pôdorys. Je dekorovaná ozdobnými vlysmi a ukončená trojuholníkovými štítmi s terčíkmi a ihlancovou helmicou.

* Klasicistická kúria, jednopodlažná stavba na pôdoryse obdĺžnika z prvej polovice 19. storočia. Fasáde kúrie dominuje stredný rizalit ukončený segmentovým štítom s prelamovanou rímsou. Časť jej fasád bola nevhodne upravená a stratila tak historický charakter. Bočná fasáda je lemovaná pilastrami a členená segmentovo ukončenými oknami s profilovanými šambránami a dekoratívnymi suprafenestrami.

Súbor:Šimonovce - zákutie obce (1).jpg|Reformovaný kostol
Súbor:Šimonovce - kostol (interiér 1).jpg|Interiér kostola
Súbor:Šimonovce - kostol (interiér 3).jpg|Empora s organom
Súbor:Šimonovce - kostol (interiér 4).jpg|Kazateľnica
Súbor:Šimonovce - pam budova.jpg|Klasicistická kúria


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Rumince

**Rumince** sú obec na Slovensku v okrese Rimavská Sobota.

## Dejiny
Obec sa prvýkrát spomína ako Runya v roku 1323. Leží v Rimavskej kotline v širšom údolí rieky Slaná. Po roku 1427 ju vlastnili Soldosovci, ktorí tu postavili štyri zemianske kúrie. 

## Kultúra a zaujímavosti
### Pamiatky
* Reformovaný kostol, jednoloďová pôvodne gotická stavba s polygonálnym záverom a predstavanou vežou, z 15. storočia. V roku 1521 tu vznikol samostatný cirkevný zbor. Stavba bola zásadne historizujúco prestavaná v roku 1877, keď bola pristavaná veža. Interiér je plochostropý, nachádza sa tu dvojramenná drevená empora z roku 1743. K zariadeniu patrí drevená baroková šesťsedadlová patronátna lavica z roku 1727, lavice z roku 1799 a neskorobaroková drevená kazateľnica z druhej polovice 18. storočia. Fasády kostola sú členené lizénovými rámami a polkruhovo ukončenými oknami. Veža je členená kordónovými rímsami, pilastrami a ukončená ihlancovou helmicou.

* Kúria Šoldošovcov, jednopodlažná dvojtraktová neskorobaroková stavba na pôdoryse obdĺžnika z polovice 18. storočia. V interiéri sa nachádzajú miestnosti zaklenuté kláštornými klenbami. Stavbe dominuje výrazný trojosový portikus, ukončený trojuholníkovým štítom s tympanónom. Okná sú dekorované nadokennými rímsami s klenákmi. Objekt je dnes v dezolátnom stave.

## Osobnosti obce
### Pôsobili tu
* Mihály Tompa (* 1817 – † 1868), maďarský básnik, mal v miestnom kostole svadbu.

## Referencie

## Iné projekty

## Externé odkazy
* 


Kategória:Obce okresu Rimavská Sobota
Rimavské Zalužany

**Rimavské Zalužany** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Obecná zvonica, neogotická stavba na pôdoryse štvorca z druhej polovice 19. storočia. Murovaná stavba s drevenou arkádovou ochodzou ukončená ihlancovou helmicou. Vo zvonici je umiestnený zvon z roku 1890. 
 

Súbor:Rimavské Zalužany - zvonica.jpg|Zvonica


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Radnovce

**Radnovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová historizujúca eklektická stavba s pravouhlým záverom a vežou tvoriacou súčasť jej hmoty, z roku 1875. Kostol bol upravovaný v roku 1898. Dekoratívna fasáda nesie prvky neogotiky a neorománskeho štýlu. Fasáda je členená lizénami, pod korunnou rímsou sa nachádza oblúčkový vlys. Veža vystupuje z fasády v podobe rizalitu s trojuholníkovým štítom s tympanónom, v hornej časti veže sa nachádza združené okno (bifórium). Ukončená je korunnou rísou s terčíkom a barokovou helmicou. 

* Klasicistická kúria, jednopodlažná stavba na pôdoryse obdĺžnika z prvej polovice 19. storočia. Úpravami prešla na konci 19. storočia. Priečeliu dominuje rizalit s trojuholníkovým štítom s tympanónom. Fasády sú členené pásovaním a oknami s rímsovými frontónmi, nárožia sú dekorované bosážou.

Súbor:Radnovce - Kalvínsky kostol (1).jpg|Reformovaný kostol
Súbor:Radnovce - kúria.jpg|Miestna kúria


## Osobnosti obce
### Rodáci
* Lajos Pósa (* 1850 – † 1914), maďarský spisovateľ a básnik

### Pôsobili tu
* Miklós Radnóti (* 1909 – † 1944), maďarský avantgardný básnik židovského pôvodu

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Petrovce (okres Rimavská Sobota)

**Petrovce** sú obec na Slovensku v okrese Rimavská Sobota.

## Polohopis
Obec sa nachádza v južnej časti sopečného pohoria Cerová vrchovina, v tesnej blízkosti hraníc s Maďarskom. Jej kataster má rozlohu 1910 hektárov a spadá do Chránenej krajinnej oblasti Cerová vrchovina. 

## Dejiny
História obce začína dedinou Šároš. Pochádzali odtiaľ zemania, ktorí založili osady Kissáros a Péterfala. V darovacej listine z roku 1244 sa Péterfala spomína v podobe Petri. Neskôr sa obyvatelia Šároša presťahovali do Petri. V roku 1427 sa uvádza už pod súčasným názvom ako majetok rodu Rečkyovcov. Tých neskôr vystriedali Ňáriovci, Čatóovci a Jankovičovci.

V prvej polovici 14. storočia vznikali v kopcovitom chotári obce Petrovce usadlosti zaznamenané ako Kokényes, Eperjes, Répás, Tamástelke. Tieto usadlosti sa ale postupne zmenšovali, až zanikli. Jedine Šároš (spomínaný v prameňoch z roku 1275) a Petrovce pretrvávajú. 

V 15. storočí dedina často trpela kvôli násilnostiam pánov. V roku 1443 podžupan zo Širkoviec z hradu Hodejov zaútočil počas bieleho dňa na šárošský kostol a odniesol z neho všetky cennosti. V 16. storočí panujúca situácia v štáte odzrkadľovala život v dedine.

V roku 1566 boli v dedine už len štyri nevoľnícke gazdovstvá. Veľká časť obyvateľstva utiekla kvôli tureckým nájazdom. Hneď ako Turci zmiernili daňové zaťaženie a zrušili nádennícku prácu, nevoľníci sa postupne začali vracať a v roku 1600 už bolo v dedine 15 gazdovstiev. V roku 1682 pri ťažení Turkov smerom na Fiľakovo, títo prepadli a vykradli obec. V nasledujúcom roku poľské žoldnierske vojská pri tiahnutí na Viedeň ju zrovnali zo zemou. Osídľovanie sa rozbiehalo len veľmi pomaly, ale zemanské sčítanie z roku 1703 ju už spomína medzi zemanskými dedinami. 

## Kultúra a zaujímavosti
### Pamiatky
* V Petrovciach stál do 40. rokov 20. storočia hodnotný tehlový románsky kostol z druhej štvrtiny 13. storočia. Dnes sa na jeho mieste nachádza dom smútku a vzácnu pamiatku pripomína už len tabuľa na jeho múre. 

Súbor:Petrovce - románsky kostol -1.jpg|Tabuľa na dome smútku 


* Rímskokatolícky kostol Najsvätejšej Trojice, jednoloďová modernistická stavba s polygonálnym ukončením presbytéria a predstavanou vežou, z rokov 1929-1930. Fasády kostola sú členené opornými piliermi a polkruhovo ukončenými oknami s pásovými suprafenestrami, korunná rímsa je dekorovaná oblúčkovým vlysom. Veža má v hornej časti atypické nárožné skosenia a ihlancovú helmicu.

Súbor:Petrovce - Kostol Najsvätejšej Trojice -2.jpg|Rímskokatolícky kostol Najsvätejšej Trojice


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil zaniknutého kostola


Kategória:Obce okresu Rimavská Sobota
Padarovce

**Padarovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Dedinská zvonica, drevená stavba ľudového staviteľstva z roku 1755. Pochádza z doby pred postavením súčasného kostola. Dnes je umiestnená v areáli bývalej fary.

* Evanjelický kostol, jednoloďová klasicistická stavba so segmentovým ukončením presbytéria a predstavanou vežou z rokov 1799-1803. Pôvodne bol postavený bez veže, tá bola doplnená v novoklasicistickom štýle v roku 1923. Interiér je zaklenutý českými plackami. Nachádza sa tu klasicistický portálový oltár so štyrmi stĺpmi, ukončený tympanónom. Centrálny obraz z polovice 19. storočia predstavuje Krista v Getsemanskej záhrade. Kamenná krstiteľnica je klasicistická zo začiatku 19. storočia s lupienkovou kupou. Fasády kostola sú členené lizénami a segmentovo ukončenými oknami so šambránami. Nárožia kostola majú dekoratívne skosenia. Veža je dekorovaná oblúčkovým vlysom a ukončená trojuholníkovými štítmi s hodinami a ihlancovou helmicou. 

Súbor:Balogpádár03.JPG|Evanjelický kostol
Súbor:Balogpádár11.JPG 
Súbor:Balogpádár09.JPG|Portál kostola
Súbor:Padarovce2.jpg|Oltár kostola
Súbor:Padarovce1.jpg|Empora s organom


## Referencie

## Iné projekty

## Externé odkazy
* 


Kategória:Obce okresu Rimavská Sobota
Pavlovce (okres Rimavská Sobota)

**Pavlovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s pravouhlým záverom a predstavanou vežou, z roku 1786. Veža bola pristavaná dodatočne. Interiér je plochostropý. V interiéri sa nachádza drevená protestantská empora nesená vyrezávanými stĺpmi. Výmaľba kostola pochádza z roku 1897. Do kostola sa vstupuje južnou murovanou predsieňou. Fasáda je hladká so segmentovo ukončenými oknami. Veža je členená lizénovými rámami a ukončená korunnou rímsou s terčíkom a ihlancovou helmicou.

* Súbor ľudových domov, kamenno-tehlové viacpriestorové stavby na pôdoryse obdĺžnika s bohato dekorovaným štítovým priečelím. Pamiatkovo chránené sú domy č. 28, 29, 31, 32, 34 a 94. Mnohým z nich však hrozí bezprostredný zánik.

Súbor:Pavlovce - Kalvínsky kostol.jpg|Reformovaný kostol
Súbor:Pavlovce - pam. dom č. 28, 29.jpg|Ľudová architektúra v obci
Súbor:Pavlovce - pam. dom č. 94.jpg
Súbor:Pavlovce - pam. dom č.34.jpg
Súbor:Pavlovce - pam. domy č. 28, 29 - 31, 32.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Lenartovce

**Lenartovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová neogotická stavba s polygonálnym záverom a predstavanou vežou, z roku 1907. Autorom projektu je architekt F. Szilvássy z Rožňavy. V interiéri sa nachádza murovaná empora s organom a neogotická kazateľnica z doby vzniku stavby. Priestor je zaklenutý neogotickou rebrovou klenbou. Fasády sú členené opornými piliermi a oknami ukončenými lomeným oblúkom. Stavbe dominuje štíhla predstavaná veža, v hornej časti na pôdoryse osemuholníka, ukončená trojuholníkovými štítmi s terčíkmi a ihlancovou helmicou.  

Súbor:Lénártfalvi templom.JPG|Reformovaný kostol


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Konrádovce

**Konrádovce** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Rímskokatolícky kostol sv. Márie, jednoduchá jednoloďová stavba s polygonálnym ukončením presbytéria a vežou tvoriacou súčasť jej hmoty, z roku 1938. Interiér kostola je plochostropý, okrem presbytéria, ktoré je zaklenuté konchou. Fasády sú jednoduché s polkruhovo ukončenými oknami. Veža je ukončená trojuholníkovými štítmi a ihlancovou helmicou.

Súbor:Konrádovce - Kostol Panny Márie, Regina Hungarorum -3.jpg|Rímskokatolícky kostol sv. Márie
Súbor:Konrádovce - Kostol - interiér -7a.jpg|Interiér kostola 

 
## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Kesovce

**Kesovce** () sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Ruina reformovaného kostola, jednoloďovej klasicistickej stavby so segmentovým ukončením presbytéria a predstavanou vežou, z roku 1859. Fasády kostola sú členené lizénami, veža je ukončená korunnou rímsou s terčíkom a barokovou helmicou. Nad portálom sa nachádza termálne okno. Kostol je v súčasnosti opustený, loď je bez zastrešenia.

Súbor:Kesovce - Reformovaný kostol -4.jpg|Reformovaný kostol
Súbor:Kesovce - Reformovaný kostol -2.jpg
Súbor:Kesovce - Reformovaný kostol -3.jpg
Súbor:Kesovce - Reformovaný kostol -5.jpg|Detail veže
Súbor:Kesovce - Reformovaný kostol -6.jpg|Podvežie, vstup do kostola


## Referencie

## Iné projekty

## Externé odkazy
* 


Kategória:Obce okresu Rimavská Sobota
Jestice

**Jestice** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca, v hornej časti s otvorenou arkádou a stanovou strechou.

Súbor:Jestice - zvonica -2.jpg|Zvonica


## Referencie

## Iné projekty

## Externé odkazy
* 


Kategória:Obce okresu Rimavská Sobota
Janice

**Janice** () sú obec na Slovensku v okrese Rimavská Sobota.

## Obyvateľstvo
### Národnostné zloženie
**údaje:** *Sčítanie obyvateľov, domov a bytov v roku* **2011**

* **spolu: ** 211 obyv.
* maďarská - 205 (97.16%)
* rómska - 4 (1.90%)
* slovenská - 2 (0.94%)

#### Atlas rómskych komunít 2013

* **Rómske obyvateľstvo** ***(Atlas 2013)***: 160 obyv.(79.2%)
* **Rómske obyvateľstvo, ktoré deklarovalo rómsku národnosť** ***(Sčítanie 2011)***: 4 obyv.
* **Rozdiel** ***(Atlas 2013 - Sčítanie 2011)***: +156 obyv.

### Jazykové zloženie
#### Materinský jazyk
 **údaje:** *Sčítanie obyvateľov, domov a bytov v roku* **2011**

**Materinským jazykom** sa rozumie reč, ktorou s obyvateľom hovorili rodičia.

* **spolu: ** 211 obyv.
*maďarský - 208 (98.58%)
*slovenský - 2 (0.95%)
*jidiš - 1 (0.47%)

#### Úradný jazyk
 **údaje:** *Sčítanie obyvateľov, domov a bytov v roku* **2011**

**Úradný jazyk** je jazyk, ktorý obyvateľ v čase sčítania najčastejšie používal v zamestnaní alebo škole, bez ohľadu na to, či pracoval alebo študoval na Slovensku alebo v zahraničí.

* **spolu: ** 211 obyv.
* maďarský - 201 (95.26%)
* nezistený - 8 (3.79%)
* slovenský - 2 (0.95%)

#### Jazyk v domácnosti
 **údaje:** *Sčítanie obyvateľov, domov a bytov v roku* **2011**

**Jazyk v domácnosti** je jazyk, ktorý obyvateľ v čase sčítania najčastejšie používal v domácnosti.

* **spolu: ** 211 obyv.
* maďarský - 202 (95.73%)
* nezistený - 7 (3.33%)
* jidiš - 1 (0.47%)
* slovenský - 1 (0.47%)

### Náboženské zloženie
 **údaje:** *Sčítanie obyvateľov, domov a bytov v roku* **2011**

* **spolu: ** 211 obyv.
* Reformovaná kresťanská cirkev - 83 (39.34%)
* Rímskokatolícka cirkev - 81 (38.39%)
* bez vyznania - 45 (21.33%)
* nezistené - 1 (0.47%)
* Evanjelická cirkev augsburského vyznania - 1 (0.47%)

## Kultúra a zaujímavosti
### Pamiatky
* Reformovaný kostol, jednoloďová historizujúca stavba s pravouhlým záverom a predstavanou vežou, z roku 1903. Stojí na mieste staršieho stredovekého kostola. V interiéri sa nachádza urovaná empora. Fasády kostola sú členené lizénovými rámami a polkruhovo ukončenými oknami s profilovanými šabránami. Veža vyrastá zo štítového priečelia s oblúčkovým vlysom, je členená kordónovými rímsami a lizénovými rámami a ukončená je ihlancovou helmicou.

Súbor:Református templom Jéne.JPG|Reformovaný kostol


## Referencie

## Iné projekty

## Externé odkazy
* 


Kategória:Obce okresu Rimavská Sobota
Ivanice

**Ivanice** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1797. Kostol bol obnovovaný v rokoch 1922 a 1958. Interiér je plochostropý. V interiéri sa nachádza drevená empora. Fasády kostola sú hladké s elipsovo ukončenými oknami. Veža je členená kordónovou rímsou a ukončená trojuholníkovými štítmi s terčíkmi, oblúčkovým vlysom a ihlancovitou helmicou.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota
Horné Zahorany

**Horné Zahorany** sú obec na Slovensku v okrese Rimavská Sobota.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria, bez veže, z rokov 1808-1814. Stavba bola upravená v 20. storočí. Strop je drevený doskový. V interiéri sa nachádza klasicistický portálový oltár, stĺpová architektúra s centrálnym obrazom Ježiša v Getsemanskej zázhrade od E. Putru z roku 1913. Fasáda je členená segmentovo ukončenými oknami so šambránami. Priečelie je ukončené stupňoviným trojuholníkovým štítom. Vstup do kostola je riešený ako drevená predsieň, lokálne nazývaná házik.

* Obecná zvonica, neskorobaroková stavba na pôdoryse štvorca z roku 1790. Úpravami prešla v roku 1873. Fasády zvonice sú členené kordónovou rímsou a pilastrami, je ukončená korunnou rímsou s terčíkom a zvonovitou helmicou s laternou.

Súbor:Horné Zahorany - Evanjelický kostol -3.jpg|Evanjelický kostol
Súbor:Horné Zahorany - Evanjelický kostol -2.jpg
Súbor:Horné Zahorany - Evanjelický kostol -1a.jpg|Detail vstupu
Súbor:Horné Zahorany - Zvonica -1.jpg|Obecná zvonica
Súbor:Horné Zahorany - Zvonica.jpg
 

### Turizmus
Obcou prechádza červená turistická trasa 0805.

## Osobnosti obce
### Rodáci
* Ľudovít Kubáni (* 1830 – † 1869), básnik, prozaik, literárny kritik a dramatik

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Rimavská Sobota